# Ана Паукер

### от Уикипедия, свободната енциклопедия

Ана Паукер румънски политик
Родена: | 13 февруари 1893 Кодрещ, Румъния
Починала: | 14 юни 1960 Букурещ, Румъния

Ана Паукер (на идиш: חנה רבינסון) е румънски комунистически лидер и министър на външните работи на Румъния в края на 1940-те и началото на 1950-те. Тя е неформален лидер на Румънската комунистическа партия след Втората световна война.

Ана Паукер е родена на 13 февруари 1893 г. в Кодрещ, окръг Васлуй. Истинското й име, дадено й от родителите й – бедни евреи е Хана Рабинсон (Hannah Rabinsohn). Дядото на Ана е бил равин. Докато по-малкият й брат Залман става ционист, тя през 1915 г. се ориентира към социализма.

През 1922 г. е арестувана заедно със съпруга си Марчел Паукер за политическа дейност и след като са освободени заминават за Швейцария. Оттам отпътуват за Франция, където Ана става инструктор в Коминтерна и се занимава с комунистическото движение на Балканите.

След завръщането си в Румъния, през 1935 г. тя е арестувана и съдена заедно с други ръководители на Румънската комунистическа партия и осъдена на 10 години затвор. През май 1941 г. е изпратена в изгнание в Съветския съюз - разменена е за румънец от Бесарабия, осъден в Русия.

В Москва става ръководител на група от румънски комунисти в изгнание, станала известна по-късно като "московската фракция". Връща се в Румъния през 1944 г., след като Червената армия освобождава страната.

През 1947 г. става министър на външните работи на Румъния.

Обвинявана е в "космополитизъм". През февруари 1952 г. се пуска подписка тя да бъде съдена, но след смъртта на Сталин през 1953 г. е освободена и й е наложен домашен арест.

През последните години от живота си се занимава с преводи от френски и немски за “Политическо издателство” на Румъния.

Умира на 14 юни 1960 г.

Марчел и Ана Паукер имат три деца:

- Танио (1921-1922 г.)
- Влад (р. 1926 г.)
- Татяна (р. 1928 г.)

Взето от „http://bg.wikipedia.org../../../%D0%B0/%D0%BD/%D0%B0/%D0%90%D0%BD%D0%B0_%D0%9F%D0%B0%D1%83%D0%BA%D0%B5%D1%80_bfad.html“.

Категории: Румънски политици | Комунисти | Евреи

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Suomi
- עברית
- Nederlands
- Română